મોદીએ યુવાનોને ખાતરી આપી હતી કે અચ્છે દિન આવશે, તેમને રોજગારી મળશે. પરંતુ એક પણ યુવાનને નોકરી મળી નથી. સેનાના પૂર્વ જવાનોને પણ ખાતરી આપી હતી કે વન રેંક વન પેંશનને અમલી બનાવી દેવામાં આવશે. સેનાના પૂર્વ જવાનો હજુ પણ સરકાર પાસેથી લેખિતમાં આદેશોની માંગ કરી રહ્યા છે. મોદી ઉપર ટાર્ગેટ રાખીને તેમણે કહ્યું હતું કે કોંગ્રેસ પાર્ટી આક્રમક રીતે ખેડૂતો અને દેશના યુવાનોના મુદ્દાને ઉઠાવશે. રાજ્યમાં પક્ષની સ્થિતિને મજબુત કરવા રાહુલે કાર્યકરોને અપીલ કરી હતી. ઉત્તરપ્રદેશમાં પાર્ટીની સ્થિતિ હાલમાં ખૂબ જ કફોડી બનેલી છે, જેને મજબુત કરવામાં આવે તે જરૂરી છે.